
REFERAT DE APROBARE A  PROIECTULUI DE HOTĂRÂRE

[bookmark: _Hlk62369848]privind aprobarea proiectului ,,Dotarea unitătilor de învățământ preuniversitar de stat, cu personalitate juridică din Municipiul Timisoara  cu echipamente IT necesare desfășurării  în condiții de prevenție a activităților didactice în contextul riscului de infecție cu SARS-CoV-2’’,  COD SMIS 147407, a cheltuielilor legate de proiect, atât a valorii totale a proiectului, cât și a cofinanțării proprii si a Acordului de parteneriat între UAT Municipiul Timişoara si unitatile de invatamant preuniversitar partenere

1. Descrierea situatiei actuale

Municipiul Timişoara, prin Direcţia Dezvoltare în colaborare cu 33 unități de  învățământ preuniversitar de stat (partenere in proiect), intenționează depunerea spre finanţare a proiectului ,, Dotarea unitătilor de învățământ preuniversitar de stat, cu personalitate juridică din Municipiul Timisoara  cu echipamente IT necesare desfășurării  în condiții de prevenție a activităților didactice în contextul riscului de infecție cu SARS-CoV-2’’, COD SMIS 147407, în cadrul Programului Operaţional Competitivitate.

Prin HCL nr. 377/01.09.2020 si HCL 448/23.10.2020 Municipiul Timisoara a alocat fonduri către scolile de pe raza municipiului in vederea achizitionării de echipamente IT (laptopuri, camera web, etc). 

[bookmark: _Hlk501100352]In cadrul Programului Operational Competitivitate, Axa prioritară 2 - Tehnologia Informaţiei şi Comunicaţiilor (TIC) pentru o economie digitală competitive, Acţiunea 2.3.3 – Îmbunătățirea conținutului digital și a infrastructurii TIC sistemice în domeniul e-educație, e-incluziune, e-sănătate și e-cultură – SECŢIUNEA E-EDUCAŢIE, Apelul de proiecte nr.2  sunt eligibile cheltuieli aferente echipamente/dispozitive electronice, efectuate începând cu data de 1 august 2020.

2. Schimbari preconizate si rezultate asteptate
	
Dotarea a 33 unităţi de învaţământ preuniversitar de stat din Municipiul Timisoara cu echipamente/dispozitive electronice, astfel încât orele de pregătire din timpul activităţilor didactice să se poată desfăşura on-line, pentru a evita contactul direct al elevilor cu profesorii şi cu ceilalţi elevi, precum şi pentru a preveni riscul de infectare cu coronavirusul SARS-CoV-2, fapt care ar pune în pericol desfăşurarea în condiţii normale a tuturor activităţilor didactice necesare procesului de învăţământ.

3. Alte informatii 
Valoarea totală a proiectului este de 18.982.271,82 lei inclusiv TVA, din care cofinantarea proprie (2%) este in suma totala de 379.645,44 lei. 
Valoarea totala a proiectului (inclusiv TVA) se compune din:
[bookmark: _Hlk62372008]-valoare echipamente/dispozitive electronice necesare desfăşurării activităţii didactice în mediul on-line achizitionate de către școlile partenere după data de 01.08.2020 până la 31.12.2020: 2.051.924,82 lei (inclusiv TVA);
-valoare echipamente/dispozitive electronice necesare desfăşurării activităţii didactice în mediul on-line care vor fi achizitionate după semnarea contractului de finanţare: 16.917.697,30 lei (inclusiv TVA);
-cheltuieli de informare si publicitate aferente proiectului: 12.649,70 lei.

4. Concluzii
Considerăm oportună aprobarea proiectului ,, Dotarea unitătilor de învățământ preuniversitar de stat, cu personalitate juridică din Municipiul Timisoara  cu echipamente IT necesare desfășurării  în condiții de prevenție a activităților didactice în contextul riscului de infecție cu SARS-CoV-2’’,  COD SMIS 147407, a cheltuielilor legate de proiect, atât a valorii totale a proiectului, cât și a cofinanțării proprii si a Acordului de parteneriat între UAT Municipiul Timişoara si unitatile de invatamant preuniversitar partenere,  în vederea finanțării în cadrul POC, Axa Prioritară 2, Prioritatea de investiții 2c, Obiectiv Specific OS 2.4, Acţiunea 2.3.3, Apelul de proiecte nr.2.

